Agathe Backer Grøndahl

Agathe Ursula Backer Grøndahl (født 1. desember 1847 i Holmestrand, død 4. juni 1907 på Ormøya i Aker) var en norsk pianist og Norges første betydelige kvinnelige komponist. Hun skrev mest klaverstykker og romanser. Grøndahl fullførte i alt 70 verker, og var en fremtredende skikkelse i norsk musikkliv.


== Liv og virke ==


=== Bakgrunn ===
Agathe Backer var datter av Nils Christensen Backer (1815–77) og Sofie Smith Pedersen. Faren var skipsreder i Holmestrand.  Storesøsteren Harriet Backer  (1845–1932) ble en kjent maler. I 1857 flyttet familien til Christiania, hvor hun studerte med Otto Winter-Hjelm og  Halfdan Kjerulf. Siden fikk hun også studere musikkteori med Ludvig Mathias Lindeman.I 1865 reiste hun sammen med Erika Nissen til Berlin for å studere ved Theodor Kullak (1818–82) sitt musikkakademi. Senere studerte hun under Hans von Bülow i Firenze i 1871, og under Franz Liszt i Weimar i 1873.


=== Musiker ===
Allerede mens hun var i Berlin gjorde hun lykke med sin tolkning av Ludwig van Beethovens 5. pianokonsert. Hun var en pianistinne av verdensformat og gav konserter i flere europeiske land. Hun likte å spille Edvard Griegs verker og opptrådte tre ganger som solist i Griegs a-moll-konsert med komponisten som dirigent. Hun var også en nær venn av Edvard Grieg.Hun slet med helseproblemer nesten hele livet, og mot slutten ble hun fullstendig døv. Etter 1903 ble hun derfor nødt til å gi opp sin karrière som konsertmusiker.I 1875 ble hun gift med Olaus Andreas Grøndahl (1847–1923), en av sin tids fremste norske kordirigenter. De fikk fire barn, blant dem sønnen Fridtjof Backer-Grøndahl (1885–1959), som ble en kjent pianist. En annen sønn, Nils Backer-Grøndahl (1877–1975) ble lege.

		
		
		


=== Verker (utvalg) ===
Cecilie Dahm oppgir 69 opustall og i tillegg flere verker uten opusnummer.
Romanser og andre stykker for piano
Trois morceaux (for piano)
Sange ved havet (til tekster av Holger Drachmann)
Fantasistykker
Norske folkeviser og folkedanser (for piano)
Etyder (for piano)


=== Priser og hedersbevisninger (utvalg) ===
1875 – Medlem av det svenske Kungliga Musikaliska Akademien
På Dr. Graaruds plass i Holmestrand er det oppført en skulptur utført i 1982 av Ada Madssen som avbilder både Agathe og søsteren Harriet Backer. Hvor Agathe sitter og har blikket mot sjøen og Harriet står og holder en palett og ser mot Holmestrandsfjellet.Agathe Backer Grøndahls vei finnes på Stokka (Stavanger).


== Referanser ==


== Litteratur ==
Hambro, Camilla: Det ulmer under overflaten. Agathe Backer Grøndahl (1847–1907), genus, sjanger og norskhet, doktoravhandling, Göteborgs universitet 2008, ISBN 978-91-85974-07-8.Hambros detaljerte liste over Agathe Backer Grøndahls konserter med detaljerte programmer og utdrag fra konsertkritikker er lagt ut her: https://users.abo.fi/chambro/Konserter/index.html
Dahm, Cecilie (1998). Agathe Backer Grøndahl: komponisten og pianisten. Oslo: Solum. ISBN 8256011521. 
Kortsen, Bjarne (1930-) (1970). Agathe Backer Grøndahl og folketonen. Bergen: B. Kortsen. 
Ole Mørk Sandvik. (1948). Agathe og O. A. Grøndahl, 1847-1947: et minneskrift. Oslo: I kommisjon hos Grøndahl. 
Sixten Nordström: Så blir det musik. Universitetsförlaget Dialogos, Lund 1989, ISBN 91-7504-093-X.


== Eksterne lenker ==
(en) Agathe Backer-Grøndahl – kategori av bilder, video eller lyd på Commons 
(en) Agathe Backer Grøndahl på Discogs 
(en) Agathe Backer Grøndahl på MusicBrainz 
(no) Rune J. Andersen, Agathe Backer Grøndahl i Store norske leksikon
(de) Emily Ezust, Agathe Backer-Grøndahl komposisjonsliste hos Lieder.net.
(no) Nils Grinde: Agathe Backer-Grøndahl, mic.no 08. april 2002
(de) Eva Rieger: Agathe Backer Grøndahl, fembio.org, Frauen-Biographieforschung (med litteraturangivelser og sitater).
(de) Claudia Schweitzer: «Backer-Grøndahl, Agathe (Ursula)», Sophie Drinker Institut - für musikwissenschaftliche Frauen- und Geschlechterforschung
(en) Fritt tilgjengelige noter av Agathe Backer-Grøndahl i International Music Score Library Project